Document ID: 32007R0940

KOMISIJAS REGULA (EK) Nr. 940/2007
(2007. gada 7. augusts),
ar ko apstiprina maznozīmīgus grozījumus tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā Noix du Périgord (ACVN)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1), un jo īpaši tās 9. panta 2. punktu,
tā kā:
(1)
Saskaņā ar Regulas (EK) Nr. 510/2006 9. panta 1. punkta pirmo daļu un minētās regulas 17. panta 2. punktu Komisija izvērtēja Francijas lūgumu apstiprināt grozījumu specifikācijā aizsargātam cilmes vietas nosaukumam Noix du Périgord, kas reģistrēts ar Komisijas Regulu (EK) Nr. 1486/2004 (2).
(2)
Lūguma mērķis ir grozīt specifikācijas noteikumus attiecībā uz svaigo valriekstu fasēšanu, palielinot iesaiņojumu maksimālo svaru no 5 līdz 10 kilogramiem, lai atvieglotu uzņēmēju darbu.
(3)
Komisija izvērtēja šo grozījumu un secināja, ka tas ir pamatots. Ņemot vērā to, ka šis grozījums ir maznozīmīgs Regulas (EK) Nr. 510/2006 9. panta nozīmē, Komisija var to apstiprināt, nepiemērojot minētās regulas 5., 6. un 7. pantā izklāstīto procedūru,
IR PIEŅĒMUSI ŠO REGULU.
1. pants
Cilmes vietas nosaukuma Noix du Périgord specifikāciju groza saskaņā šīs regulas I pielikumu.
2. pants
Specifikācijas galveno elementu atjauninātais kopsavilkums ir sniegts šīs regulas II pielikumā.
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 7. augustā

Labels: 3
18
17
6